Številka: 430-157/2025-3130-29

Datum: 22. 7. 2025

Ministrstvo za javno upravo kot investitor izdaja na podlagi določil 79.b, 79.c in 79.č člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP in 8/25), 8. člena Pravilnika o izvedbi javnega natečaja za izbiro umetniških del v javnih investicijskih projektih (Uradni list RS, št. 9/18) in Sklepa o začetku postopka javnega anonimnega natečaja številka 430-157/2025-3130-2 z dne 9. 5. 2025, za izbiro umetniških del v investicijskem projektu »Izvedba gradbeno obrtniških del za sanacijo objekta na naslovu Cesta krških žrtev 14, Krško z upoštevanjem okoljskih vidikov«, naslednji

**SKLEP o spremembah sklepa o začetku postopka javnega anonimnega natečaja**

1. V Sklepu o začetku postopka javnega anonimnega natečaja številka 430-157/2025-3130-2 z dne 9. 5. 2025, se spremeni 4. točka tako, da se glasi:

»Predmet javnega anonimnega natečaja je izbor umetniških del (različni vizualni mediji).«

1. V Sklepu o začetku postopka javnega anonimnega natečaja številka 430-157/2025-3130-2 z dne 9. 5. 2025, se črta 5. točka.
2. V Sklepu o začetku postopka javnega anonimnega natečaja številka 430-157/2025-3130-2 z dne 9. 5. 2025, se spremeni 6. točka tako, da se glasi:

»Predvideno število odkupov umetniških del (različni vizualni mediji) za investicijski projekt je med 1 (večje delo, največja dimenzija dela je dolžina 2 m, višina 1,5 m, debelina/globina 30 cm) in 15 (več manjših del), pri čemer se upošteva pravilo čim večje enotnosti del. Število odkupov umetniških del (različni vizualni mediji) in znesek odkupnih vrednosti umetniških del (različni vizualni mediji) določi strokovna komisija.«

1. V Sklepu o začetku postopka javnega anonimnega natečaja številka 430-157/2025-3130-2 z dne 9. 5. 2025, se spremeni 7. točka tako, da se glasi:

# »Kriteriji za presojo umetniške kakovosti predlaganih del in primernosti njihove umestitve v prostor so:

* kakovost, originalnost in ustreznost prijavljenih umetniških del (različni vizualni mediji) v okviru predlagane tematike,
* ustrezna izvedba umetniških del (različni vizualni mediji) v določeni zvrsti,
* prijavljena umetniških del (različni vizualni mediji) dopolnjujejo in celovito zaokrožajo prostorsko ureditev.«
1. V Sklepu o začetku postopka javnega anonimnega natečaja številka 430-157/2025-3130-2 z dne 9. 5. 2025, se spremeni 14. točka tako, da se glasi:

»Okvirni predvideni terminski načrt:

* priprava vsebine javnega anonimnega natečaja: julij, avgust 2025,
* objava javnega anonimnega natečaja: julij, avgust 2025,
* pregled prispelih predlogov umetniških del: februar, marec 2026,
* odločitev strokovne komisije o izbiri: marec, april, maj 2026,
* javna predstavitev izbranih likovnih umetniških del: maj, junij, julij, avgust 2026,
* predlog podpisa pogodbe in odkupa umetniških del: maj, junij, julij, avgust 2026.«

**OBRAZLOŽITEV**

Ministrstvo za javno upravo kot investitor na podlagi določil 79.b, 79.c in 79.č člena Zakona o uresničevanju javnega interesa za kulturo in 8. člena Pravilnika o izvedbi javnega natečaja za izbiro umetniških del v javnih investicijskih projektih, vodi postopek za izbiro umetniških del v investicijskem projektu »Izvedba gradbeno obrtniških del za sanacijo objekta na naslovu Cesta krških žrtev 14, Krško z upoštevanjem okoljskih vidikov«.

Investitor začne postopek javnega natečaja s sklepom o začetku postopka, ki vsebuje:

* navedbo javnega investicijskega projekta, v okviru katerega se izvede javni natečaj za izbiro umetniških del,
* celotno vrednost javnega investicijskega projekta in vrednost umetniškega deleža oziroma javnega natečaja,
* predmet javnega natečaja,
* predvideno število odkupov umetniških del za posamezen investicijski projekt,
* kriterije za presojo umetniške kakovosti predlaganih del in primernosti njihove umestitve v prostor,
* najvišjo končno vrednost umetniškega dela in znesek nagrad avtorjem,
* vrednost plačila članom strokovnih komisij,
* navedbo enega ali več skrbnikov za izvedbo javnega natečaja,
* strokovno komisijo,
* morebitne druge stroške,
* vir sredstev,
* okvirni terminski načrt, pri čemer razpisni rok ne sme biti krajši od 30 dni.

Natečaj se izvede kot javni anonimni natečaj.

Strokovna komisija mora pred odločitvijo o objavi javnega natečaja v zapisniku presoditi, ali je vsebina razpisne dokumentacije pripravljena tako, da je možno pričakovati uspešen javni natečaj.

Strokovna komisija je na svoji 1. seji dne 15. 7. 2025 sprejela Sklep, da je vsebina razpisne dokumentacije javnega anonimnega natečaja pripravljena tako, da je možno pričakovati uspešen javni natečaj.

Sklep o spremembah sklepa o začetku postopka javnega anonimnega natečaja se sprejema na podlagi odločitev strokovne komisije na svoji 1. seji dne 15. 7. 2025, ki se nanašajo na vsebino razpisne dokumentacije in sicer glede:

* predmeta javnega anonimnega natečaja, ki je razširjen in se nanaša na izbor umetniških del (različni vizualni mediji) in
* terminski plan, ki se podaljšuje zaradi podaljšanja roka za predložitev umetniških del.

Vse ostale določbe Sklepa o začetku postopka javnega anonimnega natečaja številka 430-157/2025-3130-2 z dne 9. 5. 2025, se ne spreminjajo in ostajajo nespremenjene.

mag. Franc Props minister